આગામી વિધાનસભા ચૂંટણીને ધ્યાનમાં રાખીને ગુજરાતમાં વડાપ્રધાન નરેન્દ્ર મોદીની મુલાકાતો શરૂ થઇ ગઇ છે. 7 ઓક્ટોબર ને શનિવારના રોજ વડાપ્રધાન નરેન્દ્ર મોદી ફરી એકવાર ગુજરાત પધારનાર છે. આ દરમિયાન તેઓ વડનગર, રાજકોટ, ભરૂચ અને દ્વારાકાની મુલાકાત લેશે અને સાથે જ વિવિધ યોજનાઓના લોકાર્પણ તથા ખાતમૂહુર્તના કાર્યક્રમમાં પણ ભાગ લેશે. આમાં સૌથી ખાસ છે પીએમ મોદીની રાજકોટ અને વડનગરની મુલાકાત. રાજકોટ ખાતે પીએમ મોદી ઇન્ટરનેશનલ એરપોર્ટનો શિલાન્યાસ કરશે, જ્યારે વડનગર પીએમ મોદીનું વતન છે. વડનગર ખાતે પીએમ મોદીના સ્વાગતની ભવ્ય તૈયારીઓ થઇ ગઇ છે, જે તમે તસવીરોમાં જોઇ શકો છો.